
LIETUVOS RESPUBLIKOS SEIMAS


STATUTAS
DĖL LIETUVOS RESPUBLIKOS SEIMO STATUTO NR. I-399 32 STRAIPSNIO PAKEITIMO

2023 m. birželio 8 d. Nr. XIV-2050
Vilnius

1 straipsnis. 32 straipsnio pakeitimas
1. Papildyti 32 straipsnį nauju 14 punktu:
„14) Seimo valdybos nustatyta tvarka prireikus paveda Seimo kanceliarijai atlikti metiniame Seimo kanceliarijos Vidaus audito skyriaus veiklos plane nenumatytą vidaus auditą Seimui atskaitingose institucijose, kurių vidaus audito atlikimas Seimo nutarimu Seimo kanceliarijos Vidaus audito skyriui yra pavestas, pritaria šių institucijų vidaus audito paslaugų įsigijimui Lietuvos Respublikos viešųjų pirkimų įstatymo nustatyta tvarka;“.
2. Buvusį 32 straipsnio 14 punktą laikyti 15 punktu.

2 straipsnis. Statuto įsigaliojimas ir įgyvendinimas
1. Šis statutas, išskyrus šio straipsnio 2 dalį, įsigalioja 2024 m. sausio 1 d.
2. Lietuvos Respublikos Seimo valdyba iki 2023 m. gruodžio 31 d. priima šio statuto įgyvendinamuosius teisės aktus.

